Turkish Airlines
Turkish Airlines (türgi keeles Türk Hava Yolları Anonim Ortaklığı) on Türgi rahvuslik lennufirma, mille peakorter asub İstanbulis. Lennufirma opereerib 123 rahvusvahelist ja 34 riigisisest sihtkohta (35 riigisisest lennujaama), teenindades kokku 160 lennujaama Euroopas, Aafrikas, Ameerikas ja Aasias. Turkish Airlinesi kodulennujaam on Atatürki rahvusvaheline lennujaam. Aastatel 2006, 2007, 2008 ja 2009 lennutas THY vastavalt 17 miljonit, 19,7 miljonit, 22,5 miljonit ja 25,1 miljonit reisijat. Turkish Airlines on Star Alliance'i liige alates 1. aprillist 2008.